Atklāta konkursa 
(virs ES sliekšņa)

“Transportlīdzekļu noma Salaspils novada pašvaldības policijas vajadzībām”
 (iepirkuma identifikācijas Nr. SNPP 2024/03)


28.01.2025. 

Pretendenta jautājums:
1. Lūdzam izskatīt iespēju veikt izmaiņas iepirkuma tehniskajā specifikācijā 5.6. punktā minētajām KASKO polises pašrisku prasībām - ņemot vērā, ka abi auto būs pašvaldības policijas vajadzībām aprīkoti operatīvie transporta līdzekļi, kas ir augstākā riska klase apdrošinātāju vērtējumā, tad lūdzam paredzēt vismaz 140 EUR bojājumu pašrisku par katru apdrošināšanas gadījumu, tādā veidā saņemot ievērojami izdevīgāku KASKO polises tarifu, kas tiešā veidā atspoguļosies ikmēneša maksājuma piedāvājuma ciparā. 

Komisijas atbilde: Izmaiņas Tehniskās specifikācijas 5.6. punktā netiks veiktas. Ņemot vērā pašvaldības policijas darba specifiku KASKO polise nepieciešama bez pašriska.

Pretendenta jautājums:
2. Lūdzam izskatīt iespēju mainīt iepirkuma tehniskajā specifikācijā 5.9. punktā minēto prasību par līdzvērtīga transportlīdzekļa nodrošināšanu, gadījumā ja transportlīdzekļa remonts nav novēršams 5 (piecu) darba dienu laikā. Ņemot vērā, ka transportlīdzekļi būs reģistrēti kā operatīvais transports un speciāli aprīkoti pašvaldības policijas vajadzībām, tad piedāvājam veikt grozījumus šajā punktā nosakot, ka, ja transportlīdzekļa remonts ir ilgāks par 2 nedēļām (neskaitot virsbūves KASKO remontdarbus), tad Iznomātājs neaprēķina ikmēneša nomas maksājumu sākot no 15. remonta dienas līdz remontdarbu pabeigšanai. 

Komisijas atbilde: Izmaiņas Tehniskās specifikācijas 5.9. punktā netiks veiktas. Pašvaldības policijai jānodrošina sava darba nepārtrauktība, tāpēc nomas maksājuma neparēķināšana transportlīdzekļa remonta nenovēršanas gadījumā noteiktajā laikā un līdzvērtīga transportlīdzekļa nenodrošināšana var būtiski kavēt policijas darbu, kā arī nesasniegs noslēgtā līguma mērķi.

Pretendenta jautājums:
3. Nolikuma 3.pielikuma Tehniskā specifikācija ir noteikts, ka jāpiedāvā M1 kategorijas transportlīdzeklis, lūdzu, veikt izmaiņas un ļaut piedāvāt gan M1, gan N1 kategorijas automobili, tādējādi palielinot savstarpējo konkurenci starp iepirkuma dalībniekiem. 

Komisijas atbilde: Ņemot vērā, ka M1 kategorijas transportlīdzekļi ir īpaši izstrādāti cilvēku pārvadāšanai, savukārt N1 kategorijas transportlīdzekļi ir īpaši izstrādāti preču pārvadāšanai, kopsakarā ar pašvaldības policijas darba specifiku, piedāvātās izmaiņas Tehniskajā specifikācijā attiecībā uz transportlīdzekļu kategorijām nav atbalstāmas.

